ઈસરો દ્વારા બનાવવામાં આવેલ પોલર સેટેલાઈટ લોન્ચ વિહિકલ (પીએસએલવી)ની આ ૩૧મી ફ્લાઈટ છે. આ વિહિકલ પોતાની સાથે ૧૬૩૧ કિ.ગ્રામ એસ્ટ્રોસેટને લઈ ગયું છે. છ વિદેશી ઉપગ્રહના સફળ પ્રક્ષેપણ સાથે ભારતે સ્પેસ રિસર્ચની દિશામાં ૫૦ વર્ષ પૂરાં કર્યાં છે. ભારત અત્યાર સુધીમાં ચાર્જ લઈને ૪૫ વિદેશી ઉપગ્રહનું સફળતાપૂર્વક પ્રક્ષેપણ કરી ચૂક્યું છે.સાત ઉપગ્રહને લઈને જનાર આ ચાર સ્તરીય પીએસએલવી-એક્સએલ રોકેટ ૪૪.૪ મીટર લાંબું અને ૩૨૦ ટન વજનનું છે.